b'\n_START_ARTICLE_\nGortinski zakonik\n_START_PARAGRAPH_\nGortinski zakonik je zakonik anti\xc4\x8dnega polisa Gortin z juga Krete, ki so ga odkrili leta 1884. Ohranjenih in do zdaj odkritih 12 kamnitih plo\xc5\xa1\xc4\x8d naj bi bilo vklesanih v 5 stoletju pr. n. \xc5\xa1t._NEWLINE_Ohranjene plo\xc5\xa1\xc4\x8de naj bi bile del mnogo ob\xc5\xa1irnej\xc5\xa1ega zakonika, za katerega arheologi domnevajo, da je bil vklesan v steno javne zgradbe na agori Gortina. Gre za edini dobro ohranjeni zapis gr\xc5\xa1kega prava, ki ureja dru\xc5\xbebeno razlikovanje, posebnosti dedovanja, opredeljuje apetaire kot manj vredne svobodne dr\xc5\xbeavljane in predstavlja povezavo z voja\xc5\xa1ko ureditvijo polisa.'